Henstilling med henblik på RÅDETS AFGØRELSE om Den Europæiske Kulturhovedstad i år 2008

(forelagt af Kommissionen)

BEGRUNDELSE

Europa-Parlamentets og Rådets afgørelse nr. 1419/1999/EF af 25. maj 1999 om en fællesskabsaktion vedrørende "Den Europæiske Kulturhovedstad" 2005-2019 [1] fastlægger proceduren for udpegelse af Den Europæiske Kulturhovedstad fra 2005 og fremover.

[1] EFT L 166 af 1.7.1999, s. 1, i det følgende kaldet "afgørelsen".

I henhold til artikel 2 i afgørelsen udpeges en by i en medlemsstat til Europæisk Kultur hovedstad efter tur, i overensstemmelse med den rækkefølge, der er fastsat i bilag I til afgørelsen.

Senest fire år før starten på det pågældende arrangement forelægger den pågældende med lemsstat byens eller byernes ansøgning(er) for Europa-Parlamentet, Rådet, Kommissionen og Regionsudvalget.

Kommissionen indkalder hvert år en jury, som udarbejder en rapport om ansøgningen/ ansøgningerne i lyset af nærværende aktions mål og karakteristika. Denne jury består af syv uafhængige højtstående personer, som er eksperter med baggrund inden for den kulturelle sektor. Juryen forelægger sin rapport for Kommissionen, Europa-Parlamentet og Rådet.

Europa-Parlamentet kan inden for en frist på tre måneder fra modtagelsen af rapporten fremsende en udtalelse om ansøgningen eller ansøgningerne til Kommissionen. Europa-Parlamentet har udtrykkeligt anført, at det for 2008 ikke har til hensigt at fremsende en udtalelse [2].

[2] Jf. "Betænkning om forslag til Europa-Parlamentets og Rådets afgørelse om ændring af afgørelse 1419/1999/EF", ordfører Michel Rocard, PE 334.052, Begrundelse, side 10.

Rådet, der træffer afgørelse på grundlag af en henstilling, som Kommissionen udarbejder i lyset af juryens rapport, udpeger officielt byen som Europæisk Kulturhovedstad for det år, ansøgningen vedrører.

Endvidere anføres det i henhold til artikel 4, at "europæiske tredjelande kan deltage i denne aktion. Hvert af disse lande kan indstille en by til at blive udpeget som Europæisk Kultur hovedstad, idet de underretter Europa-Parlamentet, Rådet, Kommissionen og Regionsudvalget herom."

I overensstemmelse med artikel 2 og bilag I underrettede Det Forenede Kongerige institutionerne inden udgangen af 2003 om Liverpools ansøgning.

Samtidig underrettede Norge institutionerne om Stavangers ansøgning i overensstemmelse med artikel 4.

Juryen holdt møde den 25. februar 2004 for at behandle begge ansøgninger. Behandlingen omfattede høringer af repræsentanter fra Liverpool og Stavanger. Juryen forelagde sin rapport for Kommissionen den 4. marts 2004. På juryens anmodning fremsendte Kommissionen den til de øvrige institutioner.

På grundlag af en samlet evaluering af de to byers ansøgninger vedtog juryen ensstemmigt med henvisning til sine forslag at anbefale Den Europæiske Unions institutioner, at Liverpool og Stavanger skal være Europæiske Kulturhovedstæder i 2008, idet juryen opfordrede til en række forbedringer inden for de områder, der er nævnt i rapporten.

Derudover tilføjede juryen nogle almene betragtninger vedrørende en eventuel ændring af afgørelse nr. 1419/1999/EF. Kommissionen tager med interesse disse betragtninger ad notam, da de udgør et værdifuldt bidrag til den løbende debat om dette emne.

I overensstemmelse med artikel 2, stk. 3, og artikel 4 i afgørelse nr. 1419/1999/EF forelægger Kommissionen hermed vedlagte henstilling for Rådet om den officielle udnævnelse af Liverpool og Stavanger til Europæiske Kulturhovedstæder for 2008.

Henstilling med henblik på RÅDETS AFGØRELSE om Den Europæiske Kulturhovedstad i år 2008

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Europa-Parlamentets og Rådets afgørelse nr. 1419/1999/EF af 25. maj 1999 om en fællesskabsaktion vedrørende "Den Europæiske Kulturhovedstad" 2005-2019 [3], særlig artikel 2, stk. 3,

[3] EFT L 166 af 1.7.1999, s.1

under henvisning til juryens rapport af februar 2004 til Kommissionen, Europa-Parlamentet og Rådet i overensstemmelse med artikel 2, stk. 2, i afgørelse nr. 1419/1999/EF,

i betragtning af at kriterierne i artikel 3 og bilag II i afgørelse nr. 1419/1999/EF er helt opfyldt,

under henvisning til forslag fra Kommissionen af ....... 2004 -

TRUFFET FØLGENDE AFGØRELSE:

Artikel 1

Liverpool udpeges til "Europæisk Kulturhovedstad 2008" i overensstemmelse med artikel 2, stk. 1, i afgørelse nr. 1419/1999/EF.

Artikel 2

Stavanger udpeges til "Europæisk Kulturhovedstad 2008" i overensstemmelse med artikel 4 i afgørelse nr. 1419/1999/EF.

Artikel 3

Begge de udpegede byer træffer de nødvendige foranstaltninger for at sikre, at arrangementet opfylder kravene i artikel 1 og 5 i afgørelse nr. 1419/1999/EF.

Udfærdiget i Bruxelles, den

På Rådets vegne

Formand